open-index/open-wikipedia-markdown huggingface dataset:
Peura (sukunimi)

**Peura** on sukunimi, joka on muun muassa seuraavilla suomalaisilla henkilöillä:

*Annukka Peura (s. 1968), runoilija
*Antti Peura (s. 1984), jalkapalloilija
*Einari Peura (1902–1955), rovasti, päätoimittaja ja kirjailija
*Emma Peura (s. 1988), kuvataiteilija
*Eskil Peura (1906–1971), kenraalimajuri, Einari Peuran veli
*Heikki Peura (1882–1949), kansanedustaja (Maalaisliitto), maanviljelijä ja pankinjohtaja
*Heikki Peura (1870–1937), maanviljelijä, kauppaneuvos ja puunjalostusteollisuudenharjoittaja
*Jouni Peura (s. 1955), pesäpalloilija
*Juha Peura (s. 1936), suomentaja
*Juho Peura (1879–1918), kansanedustaja (SDP)
*Maria Peura (s. 1970), kirjailija ja dramaturgi
*Matti Peura (1962–2010), taitolentäjä
*Simo Peura (s. 1957), Lapuan hiippakunnan ent. piispa
*Tero Peura (s. 1961), jääkiekkoilija.
Central Province (Papua-Uusi-Guinea)

**Central Province** () on nimestään huolimatta Papua-Uuden-Guinean valtion toiseksi eteläisin maakunta. Siellä on yli 200&nbsp;000 asukasta. Maakunnan pääkaupunki on Port Moresby, joka on samalla koko valtion pääkaupunki. Kaupunki ei tosin kuulu virallisesti Central Provinceen, vaan muodostaa oman maakuntansa.

Centralin alueella on keskeisenä kauppakielenä hiri-motu, joka poikkeaa huomattavasti Port Moresbyssa käytetystä tok-pisinistä. Centralin kuvernöörinä toimii vuodesta 2017 Robert Agarobe. 

## Lähteet
Bernard Diamant

**Bernard Diamant** (11. lokakuuta 1912 Rotterdam – 1. elokuuta 1999 Alankomaat) oli alankomaalaissyntyinen, vuonna 1955 Kanadan kansalaisuuden saanut baritoni ja opettaja. Hän oli kuoronjohtaja ja säveltäjä Bernard Diamantin ja sopraano Marie Tavernen poika, ja hän aloitti lapsena sellon- ja pianonsoiton. Lauluopintonsa hän aloitti 17-vuotiaana. Myöhemmin hän opiskeli Alankomaissa, Saksassa ja Ranskassa. Hänen keskeisin opettajansa oli Charles Panzéra. 

Diamant loi ensin uraa ooppera- sekä konserttilaulajana eri Euroopan maissa ja muutti sitten vuonna 1950 Montrealiin. Hän toimi opetustehtävissä Kanadassa ja piti resitaaleja paitsi Kanadassa, myös Yhdysvalloissa. Hän opetti Toronton yliopistossa vuoteen 1991, jolloin hän palasi Alankomaihin. Hän toimi useiden kansainvälisten kilpailujen tuomaristossa. Hän tuli tunnetuksi etenkin erikoistumisestaan saksalaiseen lauluohjelmistoon ja ranskalaisiin taidelauluihin. Hänen johdollaan opiskelivat muiden muassa Henriette Asch, Peter Barnes, John Boyden, Anna Chornodolska, Jeannette Dagger, Orville Derraugh, Mary-Lou Fallis, Maureen Forrester, Gaelyne Gabora, Marion Harvey, Joanne Kolomyjec, Pierre Lalonde, Rosemarie Landry, Louise Lebrun, Diane Loeb, Joan Patenaude, Finvola Redden-Bower, Sylvia Saurette, Janet Stubbs ja Janice Taylor. Alankomaiden Christina (prinsessa) matkusti Montrealiin opiskelemaan Diamantin johdolla.

## Lähteet
Mika Nuolivirta

**Mika Nuolivirta** (s. 1. lokakuuta 1994 Vantaa) on suomalainen koripalloilija.

## Ura

Rekolan Urheilijoiden kasvatti Nuolivirta edusti 16-vuotiaiden SM-sarjassa kasvattajaseuraansa kaudella 2009–2010 ja 19-vuotiaiden SM-sarjassa Torpan Poikia kaudet 2010–2012 sekä JKS:aa kaudella 2012–2013 kuuluen säännöllisesti sarjojensa parhaimpiin heitontorjujiin. Uransa miesten sarjoissa Nuolivirta aloitti kaudella 2011–2012 ToPo Akatemian joukkueessa M1DA:ssa. Seuraavalla kaudella hän edusti samassa sarjassa HBA-Märskyä ja seuraavalla kaudella sekä Märskyä M1DB:ssä että JKS:aa M1DA:ssa.

Syksyllä 2014 Nuolivirta siirtyi opiskeleman matematiikkaa Yhdysvaltain yliopistokentille ja pelaamaan Freed–Hardemanin joukkueeseen jota edusti kolme kautta. Viimeisen yliopistokautensa 2017–2018 Nuolivirta edusti CSU–Puebloa.

Heinäkuussa 2018 Nuolivirta palasi Suomeen ja teki sopimuksen Korisliigassa pelanneen Korihaiden kanssa.

Nuolivirta pelasi kymmeniä nuorten maaotteluita. Hän kuului Suomen turnauskokoonpanoon U18-EM-kilpailuissa 2011. Nuolivirta on myös kuulunut ajoittain Suomen miesten maajoukkueen harjoitusryhmään muttei ole pelannut miesten A-maaotteluita.

## Lähteet
* Mika Nuolivirta Suomen Koripalloliitto
* Maajoukkuetilastot Suomen Koripalloliitto

### Viitteet

## Aiheesta muualla
* Mika Nuolivirta Basketball Player Profile eurobasket.com
Ulla Bergh

**Ulla Margareta Bergh-Snellman** (o.s. Bucht, 1914 Vaasa – 1997) oli suomalainen itseoppinut tekstiilitaiteilija ja vaatesuunnittelija, joka tuli tunnetuksi tilaustyönä toteutetuista naisten neuleasuista. Kauppakorkeakoulussa opiskellut Ulla Bergh jatkoi äitinsä Inez Buchtin vuonna 1928 perustaman Taidekutomon (oik. Ab Konststickeri Oy) toimintaa 1930-luvun keskivaiheilla ja suuntasi sen tuotannon kohti yksilöllisempää *[[haute couture]]* -tyyliä.

Ulla Berghin Taidekutomo (myöhemmin nimellä Neulottua-Stickat Ulla Bergh) oli 1930-luvulta 1970-luvulle toimineen Salonkijaosto ry:n ainoa jäsenyritys, joka teki pelkästään neulevaatteita. Salonkijaosto oli suomalaisten, lähinnä helsinkiläisten muotisalonkien eli korkeatasoisten tilausompelimojen yhdistys.

Bergh lopetti ateljeensa toiminnan 1970-luvun lopulla sen tultua tappiolliseksi.

## Lähteet
Madias Nzesso

**Madias Dodo Nzesso Ngake** (s. 20. huhtikuuta 1992 Douala) on kamerunilainen painonnoston olympiamitalisti.

Nzesso nosti Lontoon olympialaisten 2012 alle 75 kilogramman sarjan tempausnostomuodossa 115 kg ja työnnössä 131 kg saaden yhteistuloksen 246 kg. Hän sijoittui alun perin kuudenneksi, mutta nousi dopingkäryjen myötä lopulta kolmanneksi.

Nzesso voitti Afrikan-mestaruuden alle 75 kg:n painoluokassa 2009 yhteistuloksella 202 kg, 2010 yhteistuloksella 216 kg ja 2012 yhteistuloksella 225 kg. Kansainyhteisön kisoissa 2010 hän sijoittui neljänneksi.

## Lähteet
Port Arthur (Texas)

**Port Arthur** on kaupunki Texasin osavaltiossa, Yhdysvalloissa. Sen väkiluku oli vuoden  väestönlaskennassa 53 818. Grapevine kuuluu pääosin Jeffersonin piirikuntaan. Pieni osa kaupungista kuuluu myös Orangen piirikuntaan.

## Kuvia kaupungista

Tiedosto:Aerial view of Port Arthur, Texas.JPG|Port Arthur ilmasta katsottuna.
Tiedosto:PA Crane.jpg|Port Arthurin satamaa.
Tiedosto:Delta Queen PA.jpg|Vuonna 2008 käytöstä poistettu *Delta Queen* -höyrylaiva.


## Lähteet

## Aiheesta muualla
Empoli

**Empoli** on kaupunki Keski-Italiassa, Toscanan alueella, Firenzen metropolikaupungissa. Kaupunki sijaitsee Firenzestä 30 kilometriä länteen. Empolissa on vajaat 50&nbsp;000 asukasta.

Empoli FC on empolilainen jalkapalloseura.

## Lähteet

## Aiheesta muualla
Beaumont (Texas)

**Beaumont** on kaupunki Jeffersonin piirikunnassa, Texasin osavaltiossa, Yhdysvalloissa. Sen väkiluku oli vuoden  väestönlaskennassa 118 296, joka tekee siitä Texasin 25. suurimman kaupungin. Beaumontin suurkaupunkialueen vakiluku on 404 872. 

## Kuvia kaupungista

Tiedosto:Mcfaddin ward house.jpg|McFaddin-Ward House.
Tiedosto:Cthsptfacbmt.jpg|Beaumontin satamaa.
Tiedosto:Art Museum of Southeast Texas.jpg|Kaakkois-Texasin taidemuseo Beaumontissa.


## Lähteet

## Aiheesta muualla
Agropoli

**Agropoli** on kaupunki Etelä-Italiassa, Campanian alueella, Salernon maakunnassa. Kaupunki sijaitsee Tyrrhenanmeren rannalla Salernosta 50 kilometriä etelään. Agropolissa on runsaat 20&nbsp;000 asukasta.

## Lähteet

## Aiheesta muualla
Airlines PNG:n lento 4684

**Airlines PNG:n lento 4684** oli Airlines PNG:n reittilento Papua-Uuden-Guinean Port Moresbystä Kokodaan. Lennolla 11. elokuuta 2009 käytetty de Havilland Canada DHC-6-300 Twin Otter törmäsi vuoreen 11 kilometriä Kokodasta eteläkaakkoon. Lennolla oli 11 matkustajaa ja kaksi miehistön jäsentä, ja kaikki kuolivat onnettomuudessa.

Onnettomuustutkinnassa todettiin, että näkölento onnettomuuspaikan alueella oli vaikeaa, sillä koneen reitillä oli runsaasti pilviä, sadekuuroja ja ukkosmyrskyjä. Epäsuotuisista olosuhteista huolimatta miehistö yritti jatkaa lentoa näkölentona, ja todennäköisesti kone joutui vuorten lähellä mittarilento-olosuhteisiin. Kone oli miehistön hallinnassa osuessaan vuoreen. Koska koneessa ei ollut mustia laatikoita, onnettomuustutkijat eivät saaneet täysin tarkkaa kuvaa onnettomuuteen johtaneista tapahtumista.

## Lähteet
Itä-Sepik

**Itä-Sepik** () on Uuden-Guinean pohjoisrannikolla sijaitseva maakunta, joka kuuluu Papua-Uuden-Guinean valtioon. Maakunnan halkaisee merkittävä joki Sepik, jonka suulta länteen on maakunnan pääkaupunki Wewak. Maakunnan pinta-ala on 43&nbsp;426 km2 ja väkiluku vuoden 2011 väestönlaskennan mukaan noin 450&nbsp;000.

## Lähteet

## Aiheesta muualla
Läntinen Uusi-Britannia

**Läntinen Uusi-Britannia** (, tok-pisiniksi *Wes Niu Briten*) on Uuden-Britannian saaren länsiosassa sijaitseva Papua-Uuden-Guinean maakunta. Sen pääkaupunki on Kimbe, pinta-ala 20387 km2 ja väkiluku 2011 väestönlaskennan mukaan yli 264&nbsp;000.

## Lähteet
Popoli

**Popoli** on kaupunki Keski-Italiassa, Abruzzon alueella, Pescaran maakunnassa. Kaupunki sijaitsee Pescarasta 50 kilometriä lounaaseen. Popolissa on runsaat 5&nbsp;000 asukasta.

## Lähteet

## Aiheesta muualla
Mega Man: Fully Charged

**Mega Man: Fully Charged** on syksyllä 2018 alkanut animaatiosarja perustuen Capcomin Mega Man -videopelihahmoon.

## Ääniroolit
### Englanti
The Disney Afternoon Collection

**The Disney Afternoon Collection** on videopelikokoelma, joka sisältää kuusi Capcomin valmistamia Disney-lisenssipelejä. Kokoelma julkaistiin PlayStation 4:lle, Xbox One:lle ja Steamiin 18. huhtikuuta 2017.

## Pelit

* *[[DuckTales (videopeli)|DuckTales]]*
* *[[DuckTales 2]]*
* *[[Chip ’n Dale: Rescue Rangers (videopeli)|Chip ’n Dale: Rescue Rangers]]*
* *[[Chip ’n Dale Rescue Rangers 2|Chip ’n Dale: Rescue Rangers 2]]*
* *[[Darkwing Duck (videopeli)|Darkwing Duck]]*
* *[[TaleSpin (videopeli)|TaleSpin]]*

## Ominaisuudet

* **Boss Rush (Pomojuoksu)**. Boss Rush -pelitilassa pelaaja joutuu kohtamaan pelin jokaisen pomovastuksen järjestyksessä. Boss Rushissa ei ole lisäelämiä, joten pelaaja voi epäonnistua moneen kertaan. Boss Rush päättyy silloin kun pelaaja on voittanut pelin viimeisen vastuksen.
* **Time Attack (Aikajuoksu)**. Time Attackissa pelaaja yrittää läpäistä pelin mahdollisimman nopeasti. Pelaaja voi haastaa esimerkiksi toisen pelaajan, jolloin vastustajan oma suoritus nähdään ruudun oikealla puolella. 

Pelaajalla on myös mahdollisuus korjata epäonnistumista käyttämällä kelausnäppäintä.

## Vastaanotto
Pelit-lehden Aleksandr Manzos antoi pelikokoelman Windows-versiolle 80 pistettä sadasta.

## Lähteet
La Crosse (Wisconsin)

**La Crosse** on kaupunki Wisconsinin osavaltiossa, Yhdysvalloissa. Kaupungin väkiluku oli vuoden  väestönlaskennassa 51 320. La Crossen läpi virtaa Mississippi. Kaupunki on La Crosse -piirikunnan hallintokeskus.

## Kuvia kaupungista

Tiedosto:Grandadbluff.jpg|Grandad Bluff -jyrkänne La Crossessa.
Tiedosto:La Crosse Commercial Historic District.jpg|Historiallinen keskusta.
Tiedosto:Riverside Park, La Crosse, Wisconsin.jpg|Näkymä Mississippille Riversiden puistosta.
Tiedosto:StJoeLaX.jpg|Cathedral of Saint Joseph the Workman
Tiedosto:La Crosse Airport.jpg|La Crossen lentoasema.


## Lähteet

## Aiheesta muualla
Rakkauselokuva

**Rakkauselokuva**, myös **romanttinen elokuva**, on elokuva, jonka keskipisteessä on rakkaustarina eli romanssi. Rakkauselokuvassa romanssia käytetään joko juonityyppinä tai mihin tahansa aiheeseen sovellettuna aseenteena eli moodina. Kun romanssi ymmärretään moodina, rakkauselokuva voi edustaa useaa elokuvan lajityyppiä, joista yleisimpiä ovat romanttinen komedia, melodraama ja rakkausdraama.

Rakkauselokuva fokusoi voimakkaasti kahteen henkilöön, joiden rakastuminen toisiinsa perustellaan näiden henkilöhahmojen jonkinlaisella erityisyydellä.

Rakastunut ihminen voidaan kirjallisuudesta poiketen elokuvassa kuvata vain ulkoisesti ja lausuttujen repliikkien kautta. Siksi etenkin katseella on rakkauselokuvassa hyvin suuri merkitys. Elokuvaromanssien tärkein tehokeino on kasvoista otettu lähikuva ihmisluonteen ja mielentilan metaforana. Elokuvaromanssin avainhetkeksi on muodostunut lähikuva valkokankaan täyttävien kasvojen suudelmasta, jota pohjustaa rakastavaisten vuorotellen näkyvät kasvot erillisissä puolilähikuvissa.

Rakkauselokuvassa on usein onnellinen loppu, jossa pariskunta saa toisensa tai jossa elokuva antaa katsojalle vihjeen sen varmuudesta tai parin rakkaudesta toisiaan kohtaan.

## Lähteet
* 
### Viitteet

## Kirjallisuutta
*Whitcomb, Cynthia: *The Heart of the Film : Writing Love Stories in Screenplays.* New York : Focal Press, 2017. .
Saint-Paul-de-Vence

**Saint-Paul-de-Vence** on Ranskan kunta Alpes-Maritimes-departementissa Provence-Alpit-Rivieran hallintoalueella. Se sijaitsee Ranskan Rivieralla parikymmentä kilometriä Nizzasta länteen ja saman verran Antibesista pohjoiseen ja on yksi Ranskan tunnetuimmista matkailukohteista keskiaikaisine kylineen ja sen kymmenine taidekauppoineen. Vuonna 2015 kunnassa oli 3&nbsp;451 asukasta. Pinta-alaltaan se on 7,26 neliökilometriä ja väentiheys on näin 475 asukasta neliökilometrillä.

Saint-Paul-de-Vencen naapurikunnat ovat pohjoisessa Vence, idässä ja etelässä Cagnes-sur-Mer ja lännessä La Colle-sur-Loup.

Vanhankaupungin muurit rakennettiin alun perin 1400-luvun alussa, ja nykyiset muurit ovat 1500-luvun keskivaiheilta. Myös valtaosa rakennuksista on vanhoja, sillä kylä kuihtui keskiajan jälkeen pitkäksi aikaa. Saint-Paul-de-Vencen uusi nousu alkoi 1920-luvulla, kun monet kuvataiteilijat löysivät seudun. Taiteilijoiden silloinen tapaamispaikka on nykyisinkin toimiva hotelli ja ravintola Auberge de la Colombe d’Or, ”kultaisen kyyhkysen majatalo”. Sen seinillä on muun muassa Pablo Picasson ja kylän tunnetuimman asukkaan Marc Chagallin töitä. Chagall on myös haudattu tänne.

Saint-Paul-de-Vencen kylän lähellä sijaitsee modernin taiteen museo Fondation Maeght.

## Lähteet

## Aiheesta muualla
Consolidated Aircraft

**Consolidated Aircraft** oli yhdysvaltalainen lentokonevalmistaja, jonka perusti Reuben Fleet 29. toukokuuta 1923. Fleet otti haltuunsa Gallaudet Aircraftin toiminnan ja oikeudet Dayton-Wright Companyn suunnitelmiin.

Vuonna 1943 Consolidated Aircraft- ja Vultee Aircraft-lentokonetehtaat yhdistyivät Convair-yhtiöksi.

## Lentokoneet
* Consolidated PT-1 Trusty trainer (1923) 
* Consolidated NY trainer (1925)
* Consolidated PT-3 trainer (1927)
* Consolidated O-17 Courier (1927)
* Consolidated Fleetster (1929) 
* Consolidated Commodore (1930)
* Consolidated PT-11 (1931)
* Consolidated XB2Y (1933)
* Consolidated P-30, A-11, Y1P-25 (1934)
* Consolidated P2Y 
* Consolidated PBY Catalina (1936)
* Consolidated PB2Y Coronado (1937)
* Consolidated XPB3Y not built
* Consolidated XP4Y Corregidor ("Model 31", 1939)
* Consolidated B-24 Liberator (1939)
** Consolidated XB-41 Liberator
** Consolidated PB4Y-1 Liberator 
** Consolidated C-87 Liberator Express
** C-109 Liberator
** Consolidated Liberator I
** Consolidated PB4Y-2 Privateer (1944)
* Consolidated TBY Sea Wolf (1941)
* Consolidated B-32 Dominator (1942)
* Consolidated R2Y (1944)

## Lähteet

## Aiheesta muualla
Luettelo 1 500 metrin juoksun Suomen-mestareista

Tämä on **luettelo 1&nbsp;500 metrin juoksun Suomen mestareista**. Miehet ovat kilpailleet 1&nbsp;500 metrin juoksun Suomen mestaruudesta Kalevan kisoissa vuodesta 1907 ja naiset vuodesta 1968 lähtien. Eniten mestaruuksia, yhdeksän kappaletta, on Joonas Rinteellä. Naisissa useimmmiten ovat voittaneet Johanna Lehtinen (o.s. Risku) ja Sara Lappalainen (o.s. Kuivisto), molemmat seitsemän kertaa.

## Voittajat

## Lähteet
* 
* Kalevan kisojen mitalistit nykyisissä lajeissa tai niiden edeltäjissä 1907–2023 Tilastopaja (tilaajille, maksullinen sivu)

### Viitteet
La Crosse (Kansas)

**La Crosse** on kaupunki Kansasin osavaltiossa, Yhdysvalloissa. Kaupungin väkiluku oli vuoden  väestönlaskennassa 1 342. La Crosse on Rusihin piirkunnan hallintokeskus.

## Lähteet
Daru (Papua-Uusi-Guinea)

**Daru** on samannimisellä saarella Fly-joen suistoalueen tuntumassa sijaitseva Papua-Uuden-Guinean kaupunki, jossa on 15&nbsp;142 asukasta (2011). Daru on Westernin maakunnan pääkaupunki.

## Lähteet
Papuanlahti

**Papuanlahti** on noin 400 kilometriä leveä Korallimeren lahti, johon laskee pohjoisesta Papua-Uuden-Guinean suunnasta neljä merkittävää jokea Fly, Turama, Kikori ja Purari, jotka muodostavat suuren soisen suistoalueen. Lahden länsipäässä on Daru, joka on pinta-alaltaan suuren tasankomaakunnan Westernin pääkaupunki. Darun eteläpuolella on vaikeakulkuinen Torresinsalmi, joka erottaa Uuden-Guinean saaren Queenslandin kärjestä Australian manterella ja Isosta Valliriutasta. Lahden itäosassa on Papua-Uuden-Guinean pääkaupunki Port Moresby.
Alkoholilainsäädäntö maittain

Useimmissa maissa on säädetty laissa alkoholijuomien ostamisen alaikäraja. Monissa maissa ikäraja koskee ostamisen lisäksi myös alkoholin nauttimista, hallussapitoa ja välittämistä. 

Ikäraja on alhaisin Gambiassa (17 vuotta) ja korkein tietyissä osissa Intiaa (25 vuotta). Euroopassa ikäraja vaihtelee yleensä 16 ja 20 ikävuoden välillä. Yleisin ikäraja maailmalla on 18 vuotta. Eräissä maissa on säädetty kaksi eri alkoholijuomien ikärajaa, kuten Suomessa, jossa mietojen juomien ikäraja on 18 ja väkevien 20 (tosin Suomessa saa ravintolassa anniskella laillisesti kaikkia alkoholijuomia 18-vuotiaalle). Joissakin maissa on edelleen voimassa kieltolaki, kuten eräissä muslimienemmistöisissä maissa ja tietyissä osissa Intiaa. Alkoholilainsäädännössä säädetään usein myös muustakin kuin ikärajoista, esimerkiksi alkoholijuomien mainonnasta, myyntiajoista ja maahantuonnista.

## Aasiassa

## Afrikassa

## Amerikassa

 

## Euroopassa

## Oseaniassa

## Lähteet
Temple Balls

**Temple Balls** on vuonna 2009 perustettu suomalainen hard rock -yhtye. Yhtyeen nimi juontaa juurensa Andy McCoyn elämäkerrasta.

## Historia
Yhtyeen ensimmäinen single ”Hell And Feelin’ Fine” ilmestyi syyskuussa 2016. Karma Sound -studioilla Thaimaassa äänitetty esikoisalbumi *Traded Dreams* (2017) julkaistiin Suomen lisäksi Saksassa ja Japanissa. Levyn tuotti Tobias Lindell. Syksyllä 2017 yhtye kiersi ensin Suomea Battle Beastin kanssa ja jatkoi sitten ensimmäiselle keikalleen Japaniin ja minikiertueelle Ukrainaan. Kevään 2018 ohjelmassa oli kahden viikon kiertue Baltiassa ja Itä-Euroopassa.

Ensimmäisen Japanin keikan jälkeen *Burrn*-lehden lukijat äänestivät Temple Ballsin ”2. kirkkaimmaksi toivoksi” ja se valittiin myös ”vuoden tulokkaaksi” Masa Iton Rock TV:ssä.

Toisen albumin ensimmäinen single ”Kill The Voice” julkaistiin marraskuussa 2018. *Untamed*-nimeä kantavan toisen albumin seuraava single ”Distorted Emotions” julkaistiin helmikuussa 2019.

*Untamedin* julkaisun siivittämänä yhtye kiersi Eurooppaa Sonata Arctican lämmittelijänä sekä teki festivaaleja Suomessa ja ulkomailla. Sonata Arctica -kiertuetta seurasi toinen kiertue Euroopassa Shiraz Lanen ja Block Busterin kanssa. Kiertueiden jälkeen yhtye solmi kansainvälisen levytyssopimuksen Frontiers Musicin kanssa. Vuonna 2021 yhtye julkaisi kolmannen albuminsa *Pyromide*, jonka julkaisun jälkeen yhtyre kiersi Eurooppaa H.E.A.T-yhtyeen lämmittelijänä. Kiertuetta seurasi festivaalikesä Suomessa.

Marraskuussa 2023 yhtye julkaisi neljännen studioalbuminsa *Avalanche*. 

## Jäsenet
### Nykyiset
* Arde Teronen – laulu
* Jiri Paavonaho – kitara, taustalaulu
* Jimi Välikangas – basso, taustalaulu
* Antti Hissa – rummut

### Entiset
* Santeri Sirviö – kitara, taustalaulu
* Niko Vuorela – kitara, taustalaulu

## Julkaisut
### Studioalbumit
* *[[Traded Dreams]]* (2017)
* *[[Untamed]]* (2019)
* *[[Pyromide]]* (2021)
* *[[Avalanche (Temple Ballsin albumi)|Avalanche]]* (2023)*
* *Temple Balls'' (2026)

### Singlet & EP:t
* ”Hell and Feelin’ Fine” (2016)
* ”Off the Grid” (2016)
* ”Whole Lotta Rosie” (2017)
* ”Leap of Faith” (2017)
* ”Kill the Voice” (2018)
* ”Distorted Emotions” (2019)
* ”Thunder from the North” (2021)
* ”T.O.T.C.” (2021)
* ”The Studio Session 2021” (2021)
* ”Strike Like A Cobra” (2022)
* ”No Reason” (2023)
* ”Trap” (2023)
* ”Dead Weight” (2023)
* ”There Will Be Blood” (2025)
* ”Soul Survivor” (2025)
* ”Tokyo Love” (2026)

## Lähteet

## Aiheesta muualla
* Temple Ballsin kotisivu
Western Province (Papua-Uusi-Guinea)

**Western Province**, epävirallisesti **Fly River Provincial Government**, on Papua-Uuden-Guinean valtion läntisimmän ja laajimman maakunnan nimitys. Se rajoittuu lännessä Indonesian Papuan provinssiin. Harvaan asuttu Western on matalaa ja suoperäistä, ja sen tärkein sisävesireitti on Fly-joki. Maakunnan pinta-ala on 98&nbsp;189 km² ja väkiluku vuoden 2011 tietojen mukaan noin 200&nbsp;000 asukasta.

## Lähteet

## Aiheesta muualla
Marvel Rising: Secret Warriors

**Marvel Rising: Secret Warriors** on vuonna 2018 julkaistu yhdysvaltalainen animaatioelokuva, joka perustuu useisiin Marvel Comicsin hahmoihin. Marvel Animationin tuottaman elokuvan päärooleissa ovat Hämähäkki-Gwen (myös nimellä Aavehämähäkki), Oravatyttö sekä Inferno. Äänensä hahmoille ovat antaneet muun muassa Dove Cameron, Chloe Bennet ja Tyler Posey.

Animaatioelokuvan sai esityksensä sekä Disney Channelilla että Disney XD:llä 30. syyskuuta 2018.

*Secret Warriors* on osa Marvelin uutta *[[Marvel Rising]]* -tuoteperhettä. Vastaavana tuottajana toimiva Sana Amanat on kertonut Marvel Comicsin huomanneen uusien supersankareiden herättäneen kiinnostusta fanien uudessa sukupolvessa ja tämä sarja edustaa Marvel Universea hyvin.

## Näyttelijät

## Tuotanto
Marvel kertoi animaatioelokuvan tuottamisesta 7. joulukuuta 2017. Mairghread Scott valittiin käsikirjoittajaksi ja vastaaviksi tuottajiksi nimettiin Joe Quesada, Dan Buckley, Cort Lane ja Eric Radomski.

## Lähteet

## Aiheesta muualla
*
Saint-Jeannet

**Saint-Jeannet** () on Ranskan kunta kaakkoisessa Alpes-Maritimes-departementissa Provence-Alpit-Rivieran hallintoalueella. Vuoristoinen kunta sijaitsee Ranskan Rivieran sisäosissa parikymmentä kilometriä Nizzasta luoteeseen ja muutama kilometri Vencesta koilliseen.

Yli 400 metrin korkeudessa sijaitsevan Saint-Jeannet’n kylän yläpuolelle kohoaa kaksi korkeaa kalliorinnettä, Baou de Saint-Jeannet ja Baou de Gaude. Kylä on saanut nimensä suojeluspyhimyksestään Johannes Kastajasta. Vuonna 2015 kunnassa oli 4&nbsp;071 asukasta. Väkimäärä on nelinkertaistunut 1960-luvun alusta, jolloin asukkaita oli tuhatkunta.

Saint-Jeannet kuuluu 16 Nizzan lähellä sijaitsevan vuoristokylän matkailureittiin *Route des Villages Perchés*. Reitin muut kylät ovat Aspremont, Carros, Castagniers, Coaraze, Colomars, Duranus, Èze, Falicon, La Gaude, Lantosque, Levens, La Roquette-sur-Var, Saint-Blaise, Tourrette-Levens ja Utelle.

## Lähteet

## Aiheesta muualla
Alliance (Ohio)

**Alliance** on kaupunki Ohion osavaltiossa, Yhdysvalloissa. Kaupungin väkiluku oli vuoden  väestönlaskennassa 22&nbsp;322. Pääosa Alliancesta kuuluu Starkin piirikuntaan, mutta pieni osa kaupungista on Mahoningin piirikunnassa.

## Kuvia kaupungista

Tiedosto:Alliance Amtrak station 2.jpg|Alliancen rautatieasema.
Tiedosto:First Methodist Episcopal Church (Alliance, OH).JPG|First Methodist Episcopal Church -kirkko.


## Lähteet
Viherpuukäärme

**Viherpuukäärme** (*Dendrelaphis punctulatus*) on tarhakäärmeiden heimoon kuuluva käärmelaji.

## Ulkonäkö ja koko

Viherpuukäärmellä on hoikka, virtaviivainen ruumis ja pitkä, hyvin ohut häntä. Sen pää on hieman ruumista leveämpi ja sillä on suuret, pyöreäpupilliset silmät. Se on täysikasvuisena tavallisesti noin 0,9–1,5 metriä pitkä, mutta suurimmat yksilöt voivat kasvaa kaksimetrisiksi. Viherpuukäärmeen väri vaihtelee sijainnista riippuen. Selkäpuoli on väriltään oliivinvihreän, kirkkaanvihreän, harmaan, ruskean, mustan, sinisen ja keltaisen välillä. Sillä on useimmiten keltainen tai kermanvärinen vatsapuoli ja kirkkaankeltainen kaula. Nahka on suomujen välissä vaaleansininen, ja se näkyy erityisesti käärmeen nieltyä suuren saaliin ja sen puolustautuessa.

## Levinneisyys ja elinympäristö
Viherpuukäärmettä tavataan Australian pohjois- ja itäosien rannikolta ja sen lähialueilta. Se on yleisin maan harvoista tarhakäärmeistä. Uudesta-Guineasta ja sen läheisiltä saarilta tavattuja yksilöitä pidetään nykyään eri lajeihin kuuluvana. Viherpuukäärme elää sekä kuivissa että kosteissa elinympäristöissä, kuten avoimissa metsissä, sademetsissä, maaseudulla ja esikaupunkien puutarhoissa. Se viihtyy yhtä lailla ruohomailla kuin metsissä.

## Elintavat
Viherpuukäärme on nopea kiipeilijä, joka viettää suurimman osan ajastaan puissa ja pensaissa. Se tarttuu kiinni oksista kiertämällä piiskamaisen häntänsä niiden ympärille. Viherpuukäärme on terävänäköinen ja pääasiassa aktiivinen päivällä. Se ottaa usein aurinkoa aamuisin ja pakenee häirittynä nopeasti suojaan. Viherpuukäärme viettää yönsä puunkoloissa, kallionhalkeamissa, kapeissa luolissa tai hylätyissä rakennuksissa. Talvella käärmeet kokoontuvat ryhmiin pysyäkseen lämpiminä.

Häirittynä viherpuukäärme voi päästää kloaakistaan epämiellyttävän hajun. Se saattaa myös nousta ylös ja pullistaa kurkkunsa ja ruumiinsa etuosan, jolloin sen suomujen välissä oleva vaaleansininen nahka näkyy. Saalistajan pelästyessä käärme pääsee luikertelemaan pakoon. Tarvittaessa käärme myös puree, vaikkei sillä olekaan myrkkyhampaita tai myrkkyä.

### Ravinto
Viherpuukäärme etsii ravintonsa maasta ja matalasta aluskasvillisuudesta. Se on aktiivinen peto, joka tutkii päällään lehtiä ja löysää maaperää haistaakseen saaliinsa, jonka se nielee elävänä. Viherpuukäärmeen pääasiallista ravintoa ovat sammakot, mutta se syö myös gekkoja, skinkkejä ja muita liskoja. Lisäksi sen on joskus havaittu syövän matelijoiden munia, pieniä nisäkkäitä, rannalle ajautuneita nuijapäitä ja kalaa.

### Lisääntyminen
Viherpuukäärmeet parittelevat kesäkuukausina. Naaras munii kerralla 3–16 munaa, jotka kuoriutuvat usein helmi- tai maaliskuussa. Vastakuoriutuneet poikaset ovat kuonosta peräaukkoon mitattuina noin 24-senttisiä.

## Lähteet
Hackensack (New Jersey)

**Hackensack** on kaupunki New Jerseyn osavaltiossa, Yhdysvalloissa. Kaupungin väkiluku oli vuoden  väestönlaskennassa 43&nbsp;010. Hackensack kuuluu Bergenin piirikuntaan ja se on piirikunnan hallintokeskus.

## Lähteet

## Aiheesta muualla
Guinea (alue)

**Guinea** on perinteinen nimi Länsi-Afrikan alueelle, joka sijaitsee Guineanlahden rannikolla. Alue on kosteaa trooppista metsää tai savannia, joka jatkuu rannikolta aina Sahelin rajalle asti. Sana ”Guinea” tulee berberinkielisestä sanasta *aguinaw*, joka tarkoittaa ”mustien miesten maata”. Ensimmäistä kertaa termiä käyttivät portugalilaiset, ja alueesta on käytetty myös nimiä **Guinuia**, **Ginya**, **Gheneoa** ja **Ghinea**.

Guinea on vanhastaan jaettu kahteen pääosaan, jotka ovat:
* Ylä-Guinea, Afrikan länsirannikon osuus Senegalista Guineanlahden perukkaan Kameruniin
* Ala-Guinea, Afrikan länsirannikon osuus Guineanlahden perukasta Angolaan.

## Guineassa sijaitsevat valtiot

Valtiot on lueteltu sijaintinsa mukaisessa järjestyksessä Senegalista pohjoisessa Angolaan etelään. Valtiot Senegalista Nigeriaan sijaitsevat Ylä-Guineassa, loput Kamerunista Angolaan Ala-Guineassa.

* Senegal
* Gambia
* Guinea-Bissau
* Guinea
* Sierra Leone
* Liberia
* Norsunluurannikko
* Ghana
* Togo
* Benin 
* Nigerian eteläinen osa
* Kamerunin läntinen osa
* Päiväntasaajan Guinea 
* Gabon
* Ghana 
* Guinea 
* Guinea-Bissau 
* Kamerunin läntinen osa
* Kongon tasavallan läntisin osa 
* Kongon demokraattisen tasavallan läntisin osa
* Angolan rannikko

## Lähteet
Inga Dambe

**Inga Dambe** ' (s. 15. elokuuta 1977 Riika) on latvialainen suunnistaja.
Tarton MM-kilpailuissa 2017 hän oli mukana viidenneksi sijoittuneessa viestijoukkueessa. Henkilökohtaisilla matkoilla hänen paras MM-kisasaavutuksensa on yhdeksäs sija keskimatkalla Lausannen MM-kilpailuissa 2012. EM-kilpailuissa hänen paras sijoituksensa on pitkän matkan kymmenes sija Falunin EM-kilpailuissa 2012. Dambe edustaa Paimion Rastia, jonka joukkueessa hän oli Venlojen viestin toinen vuonna 2012.

## Lähteet
Luontolive

**Luontolive** on selainpohjainen verkkopalvelu, joka sisältää lapsille suunnattuja luontovideoita ja -tehtäviä, jotka tukevat laaja-alaista oppimista. Luontolive-yritys tuottaa myös livekuvaa luonnosta ja eläimistä sekä tarjoaa eläinten katselutoimintaa. Yrityksen on perustanut vuonna 2016 suomalainen luontokuvaaja sekä luontoyhteysohjaaja Markus Hanhela, joka jatkaa sukunsa perinteikästä ammattia. Isä Martti Hanhela aloitti ammattiluontokuvausuransa vuonna 1975.

## Lähteet

## Aiheesta muualla
*Luontoliven kotisivut
*M. ja H. Hanhela Oy:n kotisivut
Chibunna Ezeabasirim

**Chibunna Godswill Ezeabasirim** (s. 24. helmikuuta 2001 Helsinki) on suomalainen aitajuoksija. Hänen päämatkansa on 400 metrin aidat. Ezeabasirim edustaa Helsingin Kisa-Veikkoja ja häntä valmentavat Harri Laiho ja Vesa-Pekka Pihlavisto.

Ezeabasirim saavutti hopeaa 400 metrin aitajuoksussa Kalevan kisoissa Jyväskylässä 2018 ajalla 52,08. Aika on Ezeabasirimin ennätys ja 17-vuotiaiden Suomen ennätys 91,40 cm:n aidoilla. Sisäratojen SM-kilpailuista Ezeabasirim on saavuttanut kultaa 300 metrin aitajuoksussa ja viestissä (4×337 m) vuonna 2019.

Ezeabasirim pääsi alle 18-vuotiaiden Euroopan-mestaruuskilpailuissa 2018 400 metrin aidoissa välieriin, joissa juoksi yhdeksänneksi.

## Lähteet
Päiväntasaajan Guinean kansallinen yliopisto

**Päiväntasaajan Guinean kansallinen yliopisto** (, lyh. UNGE) on vuonna 1995 perustettu, Päiväntasaajan Guinean pääkaupunki Malabossa ja lisäksi Batassa toimiva julkinen yliopisto.

Espanjalaisen CSIC-tutkimuskeskuksen Webometrics-yliopistorankingissa Päiväntasaajan Guinean kansallinen yliopisto ylsi vasta maailmanlistan sijalle 24&nbsp;314. Se oli ainoa Päiväntasaajan Guinean yliopisto tällä listalla. Käytännössä UNGEn ohella yliopisto-opetusta Päiväntasaajan Guineassa antaa Espanjan kansallinen etäopiskelu-yliopisto (Universidad Nacional de Educación a Distancia (UNED – Española)) ja Keski-Afrikan amerikkalainen yliopisto (Universidad Americana de África Central – AUCA).

## Lähteet
Akseli Vuorisola

**Akseli Vuorisola** (10. kesäkuuta 1896 – 11. heinäkuuta 1967) oli amerikansuomalainen laulaja, sanoittaja, tanssija, tanssipedagogi ja näyttelijä.

Vuorisola teki yhdessä hanuristi Willy Larsenin kanssa kuusi levytystä Columbia Records -levy-yhtiölle New Yorkissa vuosina 1928–1929. Yhden lauluista "Sorjosen ryyppyreissu" Vuorisola oli itse sanoittanut Rafael Ramstedtin alkuperäisen kappaleen "Oi sä sulo Helsinki" pohjalta. Suomeen palattuaan Vuorensola piti tanssikoulua Kitkat-talossa Esplanadipuistossa Helsingissä. Hän oli mukana myös kolmessa elokuvassa ''Maskotti'' (1943), *[[Loviisa – Niskavuoren nuori emäntä]]* (1946) ja ''Isän vanha ja uusi'' (1955) näyttelijänä tai tanssiohjaajana.

Vuorisola oli naimisissa tanssija Helmi Vuorisolan o.s. Salmi kanssa.

## Lähteet

## Aiheesta muualla
* Akseli Vuorisola Youtubessa
* Akseli Vuorisola ja Helmi Salmi, Siirtolaisuusinstituutin sivut 
* Bill Hemingsen, Signe Hemingsen (o.s. Mäki), Helmi Vuorisola (o.s. Salmi) ja Akseli Vuorisola. Hollywood, California 1933, Siirtolaisuusinstituutin sivut
Nuori ja ihmeellinen T. S. Spivet

**Nuori ja ihmeellinen T. S. Spivet** (*The Young and Prodigious T.S. Spivet*) on Jean-Pierre Jeunet’n ohjaama ranskalais-kanadalainen englanninkielinen elokuva vuodelta 2013. Jeunet myös käsikirjoitti elokuvan yhdessä Guillaume Laurantin kanssa Reif Larsenin lastenkirjan *The Selected Works of T. S. Spivet* (2010) pohjalta. Kolmiulotteisena kuvattu elokuva kertoo 10-vuotiaan lapsineron matkasta Montanan maaseudulta Washingtonin Smithsonian-instituuttiin hakemaan palkintoa keksimästään ikiliikkujasta, samalla kun tuntee syyllisyyttä veljensä kuoleman aiheuttaneesta ampumavahingosta.

## Vastaanotto
Jeunet’n ensimmäinen englanninkielinen ohjaus sitten vuoden 1997 elokuvan *[[Alien – ylösnousemus]]* sai kriitikoilta hyvin varautuneen vastaanoton. *[[The Guardian]]* antoi elokuvalle yhden tähden viidestä ja kiteytti sen sekoitukseksi suklaata, sitruunamehua ja valkaisuainetta. Myös *IndieWiren* Oliver Lyttelton ihmetteli elokuvan toisiinsa yhteensopimattomia tyyli- ja sisältövalintoja. Hän näki hyvää lähinnä poikaa esittävän Kyle Catlettin ja hänen tieteestä innostunutta äitiään esittävän Helena Bonham Carterin roolitöissä, mutta piti kokonaisuutta onttona. Roger Ebert -muistosivuston Simon Abrams näki elokuvassa paljon hyvääkin ja antoi sille kaksi ja puoli tähteä neljästä.

## Lähteet
Kaarina Ruotsalainen

**Hanna Kaarina Ruotsalainen** (25. heinäkuuta 1928 Sonkajärvi – 19. tammikuuta 2019 Sonkajärvi) oli suomalainen Iisalmessa ja Sonkajärvellä asunut kansakoulunopettaja ja lastenkirjailija. 

Ruotsalaisen vanhemmat olivat kansakoulunopettaja, kirjailija Paavo Ruotsalainen (18.4.1887 Sonkajärvi – 24.1.1967 Iisalmi) ja Vilina os. Kainulainen (20.1.1893 Sonkajärvi – 23.6.1979 Iisalmi). Hän valmistui opettajaksi Hämeenlinnan opettajaseminaarista 1954.

## Teoksia
* *Liian lyhyt kesä : kertomus kahden tytön kesäseikkailuista*. Valistus, Helsinki 1964
* *Tontut ja poro Pippuri joulumaasta* ; kuv. Marjaliisa Pitkäranta. Lasten Keskus, Helsinki 1987
* *Raunioruntti ja kivenviha : kansanperinteen suurkerääjä [[Kaarle Krohn]] Rutakolla 1885* ; valokuvat Pekka Ruotsalainen. K. Ruotsalainen, Iisalmi 1995
* *Jyrkän ruukin herran rukkaset*. Omakustanne, Iisalmi 2007

## Toimituksia
* *Savonvirran kyläkirja* ; koonnut Kaarina Ruotsalainen ; vanhojen valokuvien jäljennöskuvaus Matti Siika-aho ; maisemakuvat Pekka Ruotsalainen. Sonkajärven kunnan Savonvirran kylätoimikunta, Sonkajärvi 1993
* *Konttikuusi ja tiimastukki : Lassi Ruotsalaisen vuosina 1885-1887 Kuopion isänmaalliselle seuralltallettamaa vanhaa perinnetietoa Rutakolta* ; toimittanut Kaarina Ruotsalainen. K. Ruotsalainen, Iisalmi 1995
* Paavo Ruotsalaisen (s. 18.4.1887 – 24.1.1967) Saarna-,  puhe- ja hartauskirjoituskokoelma, Arkistolaitos, Joensuun maakunta-arkisto,  Lahjakirje 16.6.2003, Kaarina Ruotsalaisen lahjoitus
* Tiukukaulalinnut, kirjan kertomukset opettaja, kirjailija Paavo Ruotsalaisen tuotannosta.  Valikoinut Kaarina Ruotsalainen, koottu lehtikirjoituksista ja teoksista: Paavo taas, Paavon puukko, Kettujen konsteja, Kaarina Ruotsalainen 2005. Paino: Kevama Oy, Kuopio 2005.

## Lähteet
Conakryn yliopisto

**Conakryn Gamal Abdel Nasser -yliopisto** (, lyh. **UGANC**), erityisesti aiemmin muodossa **Conakryn yliopisto** on vuonna 1962 perustettu, Guinean pääkaupunki Conakryssa toimiva julkinen yliopisto. Yliopistoon kytkeytyy kaksi yliopistollista sairaalaa.

Nykyinen yliopisto perustettiin vuonna 1962 ja se toimi aluksi Conakryn polyteknillisenä korkeakouluna (). Vuonna 1970 oppilaitos nimettiin Egyptin suositun presidentin Gamal Abdel Nasserin mukaan (). Vuosina 1971 maataloustieteellinen tiedekunta siirrettiin Kindiaan ja kaivostoiminnan ja geologian tiedekunta Bokéen omaksi korkeakoulukseen (ISMG-B). 1987-1988 korkeakouluun perustettiin oikeustieteen, taloustieteen ja johtamisen tiedekunta, humanististen tieteiden tiedekunta sekä tietojenkäsittelytieteen keskus. Oppilaitoksen asema muuttui nykynimelleen yliopistoksi vuonna 1989. Vuonna 2005 UGANCista irrotettiin oikeustieteen, taloustieteen ja johtamisen tiedekunta sekä humanististen tieteiden tiedekunta uuden yliopiston perustamiseksi (Université Général Lansana Conté de Sonfonia (UGLC SC).

Opetuskielenä on ranska. Lukuvuosi kestää syyskuulta kesäkuulle (lukukaudet: syyskuu-tammikuu; helmikuu-kesäkuu).

Espanjalaisen CSIC-tutkimuskeskuksen Webometrics-yliopistorankingissa Conakryn yliopisto luokiteltiin maailmanlistan sijalle 15&nbsp;906 (vuonna 2018). Se oli maansa korkeimmalle sijoittunut yliopisto tällä listalla. 

## Lähteet

## Aiheesta muualla
Porsche Supercup Saksan Grand Prix 2018

**Porsche Supercup Saksan Grand Prix 2018** oli Porsche Supercup -kauden 2018 viides osakilpailu, joka ajettiin 22. heinäkuuta Hockenheimringin moottoriradalla Hockenheimissa Saksassa. Kilpailun voitti Nick Yelloly.

## Tulokset

## Katso myös
* Saksan Grand Prix 2018

## Lähteet
Miika Tenhunen

**Miika Juhani Tenhunen**  (s. 11. lokakuuta 1996 Nivala) on suomalainen estejuoksija. Hän edustaa Nivalan Urheilijoita.

Kalevan kisoissa Tenhunen on saavuttanut estejuoksussa hopeaa Lappeenrannassa 2019 ajalla 9.01,28 ja pronssia Jyväskylässä 2018 ajalla 9.03,58 sekä Turussa 2020 ajalla 8.56,85. Suomi–Ruotsi-maaottelussa hän oli kuudes estejuoksussa vuonna 2018 ajalla 9.01,81 ja neljäs 5&nbsp;000 metrillä vuonna 2019 silloisella ennätysajallaan 14.48,15. Tenhusen estejuoksuennätys on 17. heinäkuuta 2019 Lapinlahdella juostu 8.54,96.

## Lähteet
Johannes Korhonen (kansanedustaja)

**Johannes (Joh.) Korhonen** (11. lokakuuta 1883 Sotkamo – 13. toukokuuta 1955 Sotkamo) oli suomalainen poliitikko. Korhonen toimi Maalaisliiton kansanedustajana vuosina 1930–1933 edustaen Oulun läänin eteläistä vaalipiiriä. Kunnallispolitiikassa Korhonen toimi Sotkamon kunnanvaltuuston jäsenenä ja sen sihteerinä.

Kansakoulusta päästyään Korhonen opiskeli Kajaanin seminaarissa, josta valmistui kansakoulunopettajaksi vuonna 1910. Politiikan ulkopuolella Korhonen toimi kansakoulunopettajana Reisjärvellä 1910–1912 ja Sotkamossa 1912–1952, maanviljelijänä Sotkamossa 1912–1955 sekä Sotkamon Jormaisten ja Naapurivaaran osuuskassan kirjanpitäjänä noin 25 vuotta.

## Lähteet
Bretignolles-sur-Mer

**Bretignolles-sur-Mer** on kunta Vendéen departementissa Pays de la Loiren hallintoalueella läntisessä Ranskassa. Se sijaitsee Atlantin rannikolla.

Kunta on suosittu merenrantakohde, joka on etenkin surfaajien suosiossa. Kunnan nähtävyyksiä on Vendée Miniature, missä on kuvattuna todellinen paikallinen kylä 1:10 pienoismallina. 

## Lähteet

## Aiheesta muualla
Lomén yliopisto

**Päiväntasaajan Guinean kansallinen yliopisto** (, lyh. UL) on vuonna 1970 perustettu, Togon pääkaupunki Loméssa toimiva julkinen ja maansa suurin yliopisto. Vuonna 2025 yliopistossa oli noin 44&nbsp;500 opiskelijaa. Opettajia oli noin 580 ja muuta henkilökuntaa noin 960.

Espanjalaisen CSIC-tutkimuskeskuksen Webometrics-yliopistorankingissa Lomén yliopisto luokiteltiin vuonna 2023 maailmanlistan sijalle 4&nbsp;985. Se oli maansa korkeimmalle sijoittunut yliopisto tällä listalla.

## Opetus
Loménin yliopistossa tarjotaan opetusta seuraavissa opintoaloissa:

* Kielitieteet
* Maataloustieteet
* Kasvatustieteet
* Lääketieteet
* Humanistiset tieteet
* Taloustieteet
* Tekniset tieteet, luonnontieteet ja matematiikka
* Oikeus- ja valtiotieteet

Lähde:

## Lähteet

## Aiheesta muualla
Sinopoli

**Sinopoli** on kunta Etelä-Italiassa, Calabrian alueella, Reggio Calabrian metropolikaupungissa. Kunta sijaitsee Reggio Calabriasta 30 kilometriä koilliseen. Sinopolissa on runsaat 2&nbsp;000 asukasta.

## Lähteet

## Aiheesta muualla
Poli

**Poli** tarkoittaa muun muassa seuraavaa:

## Paikkoja
* poli, poliklinikan arkikielinen ilmaus
* Poli, Espoossa toimineen Teknillisen korkeakoulun arkikielinen ilmaus
* Poli, kunta Italiassa
* Póli, *Póli Chrysochoüs*, kunta Kyproksessa
* Palazzo Poli, palatsi Roomassa

## Henkilöitä
* Andrea Poli (s. 1989), italialainen jalkapalloilija
* Mario Aurelio Poli (s. 1947), argentiinalainen katolinen piispa
* Poli Genova (s. 1987), bulgarialainen laulaja.

## Muita merkityksiä

* Poli, Polyteknikkojen Urheiluseura amerikkalaisessa jalkapallossa.
Niilo Hentola

**Niilo Oskar Hentola** (7. heinäkuuta 1913 Helsinki – 9. lokakuuta 1980) toimi yli kolmekymmentä vuotta Myynti- ja mainoskoulun rehtorina.

Niilo Hentolan vanhemmat olivat maalari Eero Hentola, aiemmin Hendolin, ja Edla Mieskonen ja puoliso vuodesta 1939 Helvi Linnea Salminen. Hentola tuli ylioppilaaksi 1932 ja valmistui ekonomiksi 1936. Myynti- ja mainoskoulun opettajana hän toimi 1936–1946 ja rehtorina vuodesta 1947. Hän oli myös *Myyjä- ja Myymälä* -lehden toimitussihteeri 1936–1946 ja päätoimittaja vuodesta 1947. Puolustusvoimien viihdytystoiminnan hankintakeskuksen päällikkönä ja selvitysmiehenä Hentola työskenteli 1945–1946. Hän julkaisi 1939 teoksen *Mitä myyjän tulee tietää näyteikkunoista*. Eläkkeelle rehtorin tehtävästä vuonna 1978 jäänyt Hentola sai opetusneuvoksen arvon vuonna 1966. Hentola hoiti myös useita alansa luottamustoimia, kuten Suomen Markkinointiliiton puheenjohtajuutta 1964–1965.

## Lähteet
Pianopoli

**Pianopoli** on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta 30 kilometriä länteen. Pianopolissa on runsaat 2&nbsp;000 asukasta.

Tuomas Akvinolainen on Pianopolin suojeluspyhimys.

## Lähteet

## Aiheesta muualla
Jussi Piironen

**Juho Armas ”Jussi” Piironen** (30. huhtikuuta 1901 Joroinen – 25. kesäkuuta 1970) oli suomalainen näyttelijä, ohjaaja ja teatterinjohtaja. Vuonna 1927 alkaneella teatteriurallaan hän toimi pisimpään Porin Teatterissa vuodesta 1951 lähtien ja sitä ennen Varkauden, Turun ja Helsingin työväenteattereissa, Kotkan ja Joensuun kaupunginteattereissa sekä Vaasan suomalaisessa teatterissa. Hän näytteli sivuosia elokuvissa *[[Miehen tie (elokuva)|Miehen tie]]* (1940), *[[Yövartija vain...]]* (1940), *[[Ryhmy ja Romppainen (elokuva)|Ryhmy ja Romppainen]]* (1941) ja *[[Kuisma ja Helinä (vuoden 1951 elokuva)|Kuisma ja Helinä]]* (1951).

Piironen sai vuonna 1957 Pro Finlandia -mitalin.

## Lähteet

## Aiheesta muualla
*Piironen Ilona-esitystietokannassa (hyvin vaillinaiset tiedot)
Martta Bröyer

**Martta Alina Bröyer** (vuoteen 1919 *Nevalainen*, 20. lokakuuta 1897 Helsinki – 23. heinäkuuta 1979 Helsinki) oli suomalainen tanssitaiteilija, lausuja ja koreografi. Hän kehitti oman Bröyer-suunnan, jossa yhdistyvät lausunta ja liikunta.

Martta Bröyer kävi tyttölukiota ja Porvoon naisopiston ja opiskeli 1910- ja 1920-luvulla musiikkia, laulua, tanssia ja lausuntaa Suomen lisäksi Émile Jaques-Dalcrozen johdolla Helleraussa ja Mary Wigmanin johdolla Dresdenissä, sekä Pariisissa ja Zürichissä. Hän perusti Bröyer-koulun ja opetti siellä 45 vuoden ajan omaa taidemuotoaan. Bröyer-suunnan ensiesityksessä Helsingissä 1927 taiteilija itse esitteli seitsenosaisen *Dramaattisen sarjan*. Muita kantaesityksiä olivat *Espressivo* ja *Kuolontanssi-sommitelma* Oopperassa 1930 sekä kansansävelmiin ja -runoihin perustuva *Suomalainen sarja* Kansallisteatterissa 1931. Hän esiintyi ennen sotia myös Saksassa.

Bröyer sai vuonna 1956 Pro Finlandia -mitalin.

Martta Bröyer oli äitinsä äidin Erika Sofia s. Hedberg Wickholmin puolelta läheistä sukua tunnetulle Fohströmin kulttuuriperheelle.  Hän oli perheenpään Augustinus Fohströmin serkku. Martta Bröyer asui vielä eläkeiässäkin omassa ja äitinsä syntymäkodissa, Helsingin vanhimmassa säilyneessä puurakennuksessa Ruiskumestarin talossa Kruununhaassa.

## Lähteet
Alkulan tila

**Alkulan tila**, mukaan lukien **Alkulan talo**, sijaitsevat Alkulassa, Vanhan Vaasan pohjoispuolella Vaasassa. Vaasan kaupungin omistamaan tilaan kuuluu nykyisin 1700-luvulla rakennettu päärakennus, puutarha ja eläinaitauksia.

Tilan nimi on peräisin sen entiseltä asukkaalta August Alexander Levónilta, joka perusti sinne Suomen ensimmäisen höyrymyllyn.

## Historia
Alkulan tila toimi Abraham Wasastjernan tupakkaviljelmänä vuodesta 1773 seuraavan vuosisadan alkuun. Vaasalainen tehtailija August Alexander Levón osti tilan vuonna 1847 ja perusti sinne seuraavana vuonna väritehtaan. Vuonna 1849 Levón laajensi tuotantoaan rakentamalla tilalle Suomen ensimmäisen höyrymyllyn. 

Päärakennus ja Alkula säilyivät Vaasan palosta vuonna 1852. Palon jälkeen kaupunki siirrettiin meren ääreen, jonne myös Levón keskitti toimintansa. Alkulan myllyn tuotanto siirrettiin kaupungin uudelle paikalle vuonna 1876. Levónin kuoleman jälkeen tila myytiin maanviljelystarkoituksiin ja lopulta vuokrattavaksi. Tila oli asumiskäytössä 1970-luvulle saakka, minkä jälkeen kaupunki lunasti sen vuonna 1976. Tilan päärakennus ränsistyi ja pysyi autiona aina 1990-luvulle saakka, jolloin se kunnostettiin Pohjanmaan museon ohjeiden mukaan.

Nykyisin tilaa ylläpitää ja käyttää Vaasan 4H-järjestö.

## Lähteet
* 

### Viitteet

## Aiheesta muualla
* Alkulan tila Vaasan 4H-yhdistyksen sivuilla
Nikkelijodidi

**Nikkelijodidi** (NiI2) on nikkeli- ja jodidi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian reaktioissa.

## Ominaisuudet, valmistus ja käyttö
Huoneenlämpötilassa kidevedetön nikkelijodidi on väriltään mustaa kiteistä ainetta. Yhdisteen alkeiskoppi on heksagonaalinen. Nikkelijodidi on hygroskooppista eli se imee kiderakenteeseensa vettä. Aineesta tunnetaan kidevedelliset tetra- ja heksahydraatit (NiI2·4H2O ja NiI2·6H2O). Heksahydraatti on väriltään sinivihreää. Nikkelijodidi liukenee erittäin hyvin veteen ja liukenee myös hieman etanoliin.

Nikkelijodidia valmistetaan nikkelikarbonaatin ja vetyjodidin välisellä reaktiolla.
:NiCO3 + 2 HI → NiI2 + H2O + CO2

Yhdistettä käytetään katalyyttinä orgaanisen kemian synteeseissä muun muassa kytkentäreaktioissa ja usein yhdessä samarium(II)jodidin kanssa.

## Lähteet
Syvälahden koulu

**Syvälahden koulu** on Turun Hirvensalossa syksyllä 2018 aloittanut yhtenäiskoulu. Se on uuden Syvälahden monitoimitalon suurin käyttäjä kirjaston, nuorisopalvelutilojen, neuvolan ja päiväkodin rinnalla. Koulun rehtorina toimii Marko Koski.

Syvälahden yhtenäiskouluun siirtyi noin 40 oppilasta Haarlan koulusta Hirvensalon eteläpäästä, noin 125 oppilasta Hirvensalon vanhimmasta koulusta Wäinö Aaltosen koulusta ja noin 400 oppilasta Turun Samppalinnanmäellä sijaitsevasta Luostarivuoren koulusta.

Koulun tilaratkaisuissa ei ole käytetty lainkaan pitkiä käytäviä, eikä pulpettejakaan ole. Luokat on jaettu ”kortteleihin”, joiden keskellä on toreiksi kutsutut keskustilat. Yhdessä korttelissa työskentelee noin sata lasta ja neljä opettajaa erilaisten ryhmien ja opetustilanteiden vaatimissa muunneltavissa tiloissa. Sekä tilaratkaisut että opetussuunnitelmat kannustavat oppilaiden väliseen yhteistyöhön.

## Lähteet
Poli (Italia)

**Poli** on kunta Keski-Italiassa, Latiumin alueella, Rooman metropolikaupungissa. Kunta sijaitsee Roomasta 40 kilometriä itään. Polissa on runsaat 2&nbsp;000 asukasta.

## Lähteet

## Aiheesta muualla
Luettelo eniten maaottelumaaleja maalleen tehneistä miesjalkapalloilijoista

Tämä on **luettelo eniten maaottelumaaleja maalleen tehneistä miesjalkapalloilijoista**.

## Luettelo

**Tummennetut** pelaajat ovat edelleen aktiivisia.

## Lähteet
Brigantia

**Brigantia** oli kelttiläinen jumalatar, luultavasti voiton jumalatar. Hänen nimensä on johdettu kelttiläisestä sanasta *brig*, mäki tai korkeus. Sama sana on Walesissa asuneen briganttien heimon nimen taustalla, ja Brigantia olikin heimon suojelusjumalatar  . Brigantia yhdistettiin veteen, ja roomalaisaikana jumalatarta kutsuttiin "nymfijumalattareksi". Useat Britannian ja Irlannin joet on nimetty hänen mukaansa. Brigantialla saattaa olla yhteys irlantilaiseen jumalattareen Brigitiin, mutta tämä ei ole varmaa.

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Toivo Drockila

**Toivo Armas Drockila** (21. maaliskuuta 1898 Kotka – 11. joulukuuta 1960 Kotka) oli suomalainen lavastaja, joka teki elämäntyönsä Kotkan kaupunginteatterissa ja sen edeltäjissä Kotkan Työväen Teatteri, Kotkan Näyttämö ja Kotkan maakuntateatteri. Hän aloitti lavastajanuransa vuonna 1924 opiskeltuaan Turun piirustuskoulussa sekä William Lönnbergin ja Uuno Alangon johdolla. Hän sai Pro Finlandia -mitalin vuonna 1958.

Drockila oli Suomen Lavastustaiteilijain Liiton ja Kotkan Taidekerhon perustajajäseniä ja toimi teatterityönsä ohella työväenopiston taideopettajana ja kotkalaisten lehtien kuvataidekriitikkona.

## Lähteet
Päivi Anttikoski

**Päivi Anttikoski** (s. 1971 Evijärvi) on suomalainen toimittaja. Hän toimi valtioneuvoston viestintäjohtajana vuoden 2018 alusta kesäkuuhun 2021. Kesäkuussa 2021 Anttikoski nimitettiin johtajaksi SOK:lle vastuualueenaan S-ryhmän markkinointi, viestintä ja vastuullisuus.

Anttikosken edeltäjä viestintäjohtajan tehtävässä oli Markku Mantila. Anttikoski aloitti toimittajanuransa 1997 Yleisradiossa. Hän työskenteli monissa tehtävissä MTV:ssä 1998–2014 ja päätoimittajana Helsingin Sanomissa lokakuusta 2014 helmikuuhun 2017 vastaten journalistisista digitaalisista sisällöistä.

Anttikosken valinta Aamulehden vastaavaksi päätoimittajaksi kariutui hänen mukaansa loppuvuodesta 2017 viime hetkellä, siinä vaiheessa, kun toimitusjohtaja Kai Telanteelle selvisi, että hän muuttaisi yksin Tampereelle ja perhe jäisi Helsinkiin. Aamulehden edellinen päätoimittaja Jouko Jokinen asui Tampereella ja hänen perheensä Helsingissä, eikä häneltä rekrytointiprosessin aikana kyselty perheasioita. Aamulehti edellyttää, että päätoimittaja asuu Tampereella. Telanne kielsi, että ratkaiseva asia olisi ollut perheen asuminen eri paikkakunnalla. Hänen mukaansa Anttikoskelle syntyi väärä käsitys. Työoikeuden asiantuntijat pitävät Anttikosken tapausta työsyrjintärikoksena. Pirkanmaan käräjäoikeus katsoi, että Anttikoskea ei ollut syrjitty sukupuolen perusteella vaan että hänet sivuutettiin valinnassa, koska hän ei ollut tehtävään paras henkilö.

## Lähteet